Diari Oficial de la Generalitat Valenciana


Sumari del DOGV 6887, del 23-10-2012 (2012/9518)

RESOLUCIÓ 137/2012, de 2 d'octubre, de l'alcalde president, sobre concessió d'ajudes per a reparar els danys produïts pels incendis referits en el Decret 112/2012, de 6 de juliol, del Consell.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6887

Data del DOGV
:   23-10-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/9518


Data del document
:   02-10-2012

Organisme emissor
:   Ajuntament de Teresa

Tipus de document
:   Resolució

Anàlisi jurídica

 Descriptors 

:   * Teresa
    * ajuda pública

RESOLUCIÓ 137/2012, de 2 d'octubre, de l'alcalde president, sobre concessió d'ajudes per a reparar els danys produïts pels incendis referits en el Decret 112/2012, de 6 de juliol, del Consell. [2012/9518]  
  
Atés que durant els dies 30 de juny, i 1 i 2 de juliol el terme municipal de Teresa es va vore afectat per l'incendi iniciat el dia 29 de juny al terme municipal de la localitat d'Andilla a la província de València.  
  
Atenent que el dit incendi va tindre uns efectes i conseqüències devastadores sobre el terme de Teresa on va calcinar entre 1.200 i 1.500 hectàrees, el que suposa més o menys un 75 per cent de la superfície del terme municipal.  
Atés que a la vista de les terribles conseqüències del dit incendi no sols sobre el terme municipal de Teresa sinó sobre els pròxims de Bejís, Sacañet, Jérica, Viver i Altura, la Generalitat Valenciana va dictar el Decret 112/2012, de 6 juliol, del Consell, sobre ajudes i mesures per a pal·liar els danys produïts pels incendis iniciats als termes municipals de Cortes de Pallás i Andilla els dies 28 i 29 de juny de 2012,  
  
Atés que en desplegament del mencionat decret es va dictar l'Orde 7/2012, d'11 de juliol, de la Conselleria de Governació, per la qual es desenrotlla el Decret 112/2012, de 6 de juliol, sobre ajudes i mesures per a pal·liar els danys produïts pels incendis iniciats als termes municipals de Cortes de Pallás i Andilla els dies 28 i 29 de juny de 2012.  
  
Atés que l'alcalde president de l'Ajuntament de Teresa va firmar el conveni previst en l'article 5 del referit Decret 112/2012, i, per tant, este Ajuntament es va convertir en entitat col·laboradora de la Generalitat Valenciana d'acord amb el que preveu la Llei 38/2003, de 17 de novembre, General de Subvencions.  
Vist que entre la superfície cremada o calcinada per l'incendi hi ha gran quantitat de parcel·les rústiques que eren explotades pels seus titulars amb diferents cultius agrícoles i ramaders i que les dites parcel·les estaven afectes a una activitat agrícola i ramadera que tradicionalment ha suposat el mitjà de vida principal dels veïns i habitants del municipi.  
Vistes i examinades les sol·licituds i la documentació que les acompanya presentades en este Ajuntament entitat col·laboradora,  
Vist l'informe de valoració de data 12 de setembre de 2012, emés pel tècnic encarregat de l'avaluació i quantificació dels danys seguint els criteris establits en la normativa d'aplicació, resolc:  
  
  
Primer  
Estimar les sol·licituds d'ajudes per a reparar els danys produïts per l'incendi forestal que afectà este terme municipal dins del que establix el Decret 112/2012, de 6 de juliol, tendents a la recuperació de la capacitat productiva dels cultius, i es concedix amb càrrec a l'aplicació pressupostària 4.7.770 i als beneficiaris indicats, per l'import i tipus, en la relació referida a continuació:  
  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
  
  
  
\*\*\*\*\*\*\*\*\*\*\*\*\*\*\*\*\*\*\*\*\*  
  
Segon  
Desestimar-les sol·licituds d'ajudes per a reparar els danys produïts per l'incendi forestal que afectà a este terme municipal dins del que preveu el Decret 112/2012, de 6 de juliol, tendents a la recuperació de la capacitat productiva dels cultius, presentades pels titulars indicats i pels motius expressats en la relació referida a continuació:  
  
1. Duplicitat amb un altre propietari.  
2. Els danys afecten menys del 30 per cent de la superfície total de la parcel·la.  
3. La parcel·la es troba en estat d'abandó.  
4. La parcel·la conté un cultiu no indemnitzable segons la normativa d'aplicació.  
5. La parcel·la no està afectada.  
  
Tercer  
Notificar als interessats la present Resolució.  
  
Quart   
Publicar en el Diari Oficial de la Comunitat Valenciana la present Resolució d'acord amb el que preveu l'article 18 de la Llei 38/2003, de17 de novembre, General de Subvencions.  
  
Quint  
Indicar als beneficiaris que la concessió de la subvenció comporta l'assumpció de les següents obligacions d'acord amb el que preveu l'artículo 8 de l'Orde 7/2012, d'11 de juliol, de la Consellería de Governació, per la qual es desplega el Decret 112/2012, de 6 de juliol, sobre ajudes i mesures per a pal·liar els danys produïts pels incendis iniciats als termes municipals de Cortes de Pallás i Andilla els dies 28 i 29 de juny de 2012:  
A) Amb caràcter general:  
a) Comunicar a l'entitat col·laboradora l'obtenció d'altres subvencions, ajudes, ingressos o recursos procedents de qualssevol administracions o ens públics o privats i concedits per a la mateixa finalitat prevista en el decret mencionat.  
Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
b) Procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, General de Subvencions.  
B) En els supòsits continguts en el capítol II del títol I del Decret 112/2012, de 6 de juliol del Consell, a més de les obligacions anteriors, les següents:  
a) Realitzar l'activitat que fonamenta la concessió de la subvenció.  
  
b) Acreditar davant de l'entitat que concedix la subvenció la realització de l'activitat, així com el compliment dels requisits i condicions que determinen la concessió o aprofitament de la subvenció.  
c) Conservar els documents justificatius de l'aplicació dels fons rebuts perquè en puguen ser objecte de les actuacions de comprovació i control.  
d) Sotmetre's a les actuacions de comprovació i control financer que corresponen a la Intervenció General de la Generalitat en relació amb la subvenció concedida, així com a les actuacions de comprovació a efectuar per la Conselleria de Governació en relació amb l'objecte i el destí de l'ajuda concedida.  
e) Justificar davant de l'entitat col·laboradora respectiva l'ajuda en els termes i terminis previstos en la present orde.  
  
Sext  
Donar compte de la present resolució al Ple de la corporació en la següent sessió que esta celebre.  
  
Teresa, 2 d'octubre de 2012.- L'alcalde president: Juan Ernersto Pérez Calatayud.